stanford-oval/wikipedia huggingface dataset:
แมงดา (แก้ความกำกวม)

แมงดา อาจหมายถึง
แมงดาหรือแมงดาทะเล, ชื่อสัตว์ทะเลในวงศ์ Xiphosuridae รูปร่างคล้ายจานคว่ำ หางยาวเป็นแท่ง มีหลายชนิด ในน่านน้ำไทยพบสองชนิด คือ แมงดาจาน (Tachypleus gigas) และแมงดาถ้วย (Carcinoscorpius rotundicauda)
แมลงดาหรือแมลงดานา, ชื่อแมลงจำพวกมวนชนิด Lethocerus indicus ตัวผู้มีต่อมกลิ่นนิยมนำไปผสมอาหาร
แมลงดาสวน, ชื่อแมลงจำพวกมวนชนิด Belostomatidaeลักษณะคล้ายแมลงดานาแต่ตัวเล็กกว่ามาก
ตะเกียงแมงดา, ชื่อตะเกียงอย่างโบราณ รูปคล้ายแมงดาทะเล ใช้แขวนจุดตามโรงหนัง โรงโขน เป็นต้น
นาฬิกาแมงดา, ชื่อนาฬิกาแขวนมีรูปเป็นสองตอนคล้ายกับรูปลักษณ์ของแมงดาทะเล
ในการค้าประเวณี อาจหมายถึง
ชายที่อาศัยน้ำพักน้ำแรงของผู้หญิงโสเภณีดำรงชีวิต
นายหน้าค้าประเวณี (pimp), บุคคลซึ่งกระทำตนเป็นนายหน้าของผู้ค้าประเวณี แล้วเก็บเอารายได้ส่วนหนึ่งของผู้ค้าประเวณีนั้นไว้
ผู้จัดหาบุคคลไปเพื่อสำเร็จความใคร่ของผู้อื่น (procurer), บุคคลซึ่งจัดการ ดำเนิน หรือควบคุมการค้าประเวณี หรือจัดหาบุคคลมาค้าประเวณี
ชายผู้ค้าประเวณี (male prostitute), ผู้ชายที่ขายตัวเพื่ออามิส ทำนองเดียวกับโสเภณี
อำเภอปักธงชัย

| อำเภอปักธงชัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pak Thong Chai
คำขวัญ: ลำพระเพลิงน้ำใส ผ้าไหมเนื้องาม  ข้าวหลามนกออก ถั่วงอกวังหมี หมี่ตะคุ
แผนที่จังหวัดนครราชสีมา เน้นอำเภอปักธงชัย
พิกัด: 14°43′11″N 102°1′17″E﻿ / ﻿14.71972°N 102.02139°E﻿ / 14.71972; 102.02139
ประเทศ:  ไทย
จังหวัด: นครราชสีมา
พื้นที่
 • ทั้งหมด: 1,374.3 ตร.กม. (530.6 ตร.ไมล์)
ประชากร (2564)
 • ทั้งหมด: 116,184 คน
 • ความหนาแน่น: 84.54 คน/ตร.กม. (219.0 คน/ตร.ไมล์)
รหัสไปรษณีย์ : 30150
รหัสภูมิศาสตร์: 3014
ที่ตั้งที่ว่าการ: ที่ว่าการอำเภอปักธงชัย ถนนสืบศิริ ตำบลเมืองปัก อำเภอปักธงชัย จังหวัดนครราชสีมา 30150
 ส่วนหนึ่งของสารานุกรมประเทศไทย
ปักธงชัย เป็นอำเภอหนึ่งของจังหวัดนครราชสีมา อยู่ทางตอนใต้ของจังหวัด เป็นแหล่งทอผ้าไหมมัดหมี่ที่สวยงาม
ทำเนียบรายนามผู้ดำรงตำแหน่งนายอำเภอปักธงชัย

1.   พระศรีพลรัตน์ (ยะฟะระ  เกตุเลขา) (พ.ศ. 2451-2460)
2.   พระชนูปกาลกิจ  (ทัสน์  มาศรัตน์) (พ.ศ. 2461-2465)
3.   พระพลราษฎร์บำรุง  (แสง อุเทนสุด) (พ.ศ. 2466-2468)
4.   หลวงนิวาส  วัฒนกิจ (พ.ศ. 2469-2477)
5.   ขุนศรีนรารักษ์ (พ.ศ. 2478-2479)
6.   นายเคลื่อน  จิตสำเริง (พ.ศ. 2479-2480)
7.   นายขำ  ทูลศิริ (พ.ศ. 2480-2483)
8.   นายพล  จุฑางกูล (พ.ศ. 2484-2486)
9.   นายโชติ  เชื้อศรีแก้ว (พ.ศ. 2487-2489)
10. นายชิน  ราชพิตร (พ.ศ. 2490-2494)
11. นายประธาน  วุฒิประไพ (พ.ศ. 2495-2496)
12. ร.ต.ต.คลี่  วัลลิภากร (พ.ศ. 2497-2499)
13. นายสัญทัด  บุญประคอง	(พ.ศ. 2499-2501)
14. ร.ต.ต.คลี่  วัลลิภากร	(พ.ศ. 2501-2505)
15. นายอนันต์  อนันตกูล	(พ.ศ. 2505-2506)
16. นายสงวน  รักษ์สุจริต	(พ.ศ. 2506-2507)
17. นายจรวย  ยิ่งสวัสดิ์	(พ.ศ. 2507-2511)
18. นายสงวน  ประพันธ์โรจน์	(พ.ศ. 2511-2514)
19. นายไพทูรย์  สุนทรวิภาค	(พ.ศ. 2514-2516)
20. นายจำรัส  พรรังสฤษฎ์	(พ.ศ. 2516-2519)
21. นายบุญธรรม  ใจรักพันธุ์	(พ.ศ. 2519-2520)
22. นายประศาสน์  สุวรรณคำ	(พ.ศ. 2520-2523)
23. นายประยูร  ห่อประทุม	(พ.ศ. 2523-2527)
24. นายไพบูลย์  จินดารัตน์	(พ.ศ. 2527-2529)
25. นายปัญญารัตน์  ปานทอง	(พ.ศ. 2529-2530)
26. ร.ต.ประพันธ์  สุนทรมณี	(พ.ศ. 2530-2533)
27. นายเจริญ  พรหมพนิต	(พ.ศ. 2533-2535)
28. นายเผด็จ  โสมจะบก	(พ.ศ. 2535-2536)
29. นายเอกสิทธิ์  บุตรคล้าย	(พ.ศ. 2536-2539)
30. นายไชยยศ  ปิติฤกษ์	(พ.ศ. 2539-2540)
31. นายขวัญชัย  วงศ์ปิ่นเพ็ชร์	(พ.ศ. 2540-2543)
32. นายสุเมธ  ศรีพงษ์	(พ.ศ. 2543-2545)
33. นายนพดล  ชินะจิตร	(พ.ศ. 2545-2548)
34. นายชัยยงค์ ฮมภิรมย์	(พ.ศ. 2548-2550)
35. นายสุรพจน์  รัชชุศิริ	(พ.ศ. 2550-2551)
36. นายปิยะ  ปรีดารมย์โรจน์	(พ.ศ. 2551-2553)
37. นายสิทธิศักดิ์ พรประสิทธิ์สุข (พ.ศ. 2554-28 กันยายน  2555)
38. นายสุรพันธ์  ศิลปะสุวรรณ (รักษาการแทน) (1 ตุลาคม พ.ศ. 2555- 2556)
39. นายภูมิสิทธิ์  วังคีรี (พ.ศ. 2556-2558)
40. นายนฤชา โฆษาศิวิไลซ์ (พ.ศ. 2558-2559)
41. นายวิสูตร ชัชวาลวงศ์ (พ.ศ. 2559-2562)
42. นายอำนวย ปองนาน (พ.ศ. 2562-2563)
43. นายบัลลังก์ ไวทย์ศิริ (พ.ศ. 2563-2565)
44.ร้อยโทอนุชา  ตั้งพาณิชย์ (13 กุมภาพันธ์พ.ศ. 2565 -2 มกราคม พ.ศ. 2566)
45. นายสุพจน์  แสนมี (3 มกราคม พ.ศ. 2566 - 28 มกราคม พ.ศ.2567)
46. นายกฤษณธร  เลิศสำโรง (29 มกราคม พ.ศ. 2567 - ปัจจุบัน)
ที่ตั้งและอาณาเขต

อำเภอปักธงชัยตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสูงเนิน  (ติดต่อกับตำบลหนองตะไก้ ตำบลมะเกลือเก่าและตำบลมะเกลือใหม่)และอำเภอเมืองนครราชสีมา  (ติดต่อกับตำบลไชยมงคล ตำบลโคกกรวดและตำบลสุรนารี)
ทิศตะวันออก ติดต่อกับอำเภอโชคชัย  (ติดต่อกับตำบลพลับพลาและตำบลท่าลาดขาว)และอำเภอครบุรี  (ติดต่อกับตำบลครบุรีและตำบลครบุรีใต้)
ทิศใต้ ติดต่อกับอำเภอวังน้ำเขียว  (ติดต่อกับตำบลวังน้ำเขียว ตำบลอุดมทรัพย์และตำบลวังหมี)
ทิศตะวันตก ติดต่อกับอำเภอปากช่อง  (ติดต่อกับตำบลคลองม่วง) อำเภอวังน้ำเขียว  (ติดต่อกับตำบลระเริง)และอำเภอสูงเนิน  (ติดต่อกับตำบลมะเกลือใหม่และตำบลหนองตะไก้)
การแบ่งเขตการปกครอง > การปกครองส่วนภูมิภาค

อำเภอปักธงชัยแบ่งพื้นที่การปกครองออกเป็น 16  ตำบล 215  หมู่บ้าน
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2560) | ประชากรแยกตามส่วนท้องถิ่น (พ> ศ. 2560) | ประชากรแยกตามส่วนท้องถิ่น (พ> ศ. 2560) |
| --- | --- | --- | --- | --- | --- | --- |
| 1. | เมืองปัก | Mueang Pak | 18 | 18,228 | 13,020 5,208 | (ทม.เมืองปัก) (ทต.ปักธงชัย) |
| 2. | ตะคุ | Takhu | 21 | 12,289 | 12,289 | (อบต.ตะคุ) |
| 3. | โคกไทย | Khok Thai | 11 | 4,809 | 4,809 | (อบต.โคกไทย) |
| 4. | สำโรง | Samrong | 10 | 3,500 | 3,500 | (อบต.สำโรง) |
| 5. | ตะขบ | Takhop | 22 | 14,539 | 4,287 10,252 | (ทต.ตะขบ) (อบต.ตะขบ) |
| 6. | นกออก | Nok Ok | 10 | 5,888 | 5,888 | (ทต.นกออก) |
| 7. | ดอน | Don | 12 | 4,251 | 4,251 | (อบต.ดอน) |
| 8. | ตูม | Tum | 16 | 5,536 | 5,536 | (อบต.ตูม) |
| 9. | งิ้ว | Ngio | 16 | 6,731 | 6,731 | (อบต.งิ้ว) |
| 10. | สะแกราช | Sakae Rat | 15 | 8,601 | 8,601 | (อบต.สะแกราช) |
| 11. | ลำนางแก้ว | Lam Nang Kaeo | 9 | 5,282 | 493 4,789 | (ทต.ตะขบ) (ทต.ลำนางแก้ว) |
| 12. | ภูหลวง | Phu Luang | 9 | 5,783 | 5,783 | (อบต.ภูหลวง) |
| 13. | ธงชัยเหนือ | Thong Chai Nuea | 16 | 9,428 | 1,101 8,327 | (ทม.เมืองปัก) (อบต.ธงชัยเหนือ) |
| 14. | สุขเกษม | Suk Kasem | 11 | 4,780 | 4,780 | (อบต.สุขเกษม) |
| 15. | เกษมทรัพย์ | Kasem Sap | 9 | 3,629 | 3,629 | (อบต.เกษมทรัพย์) |
| 16. | บ่อปลาทอง | Bo Pla Thong | 10 | 4,316 | 589 3,727 | (ทต.ตะขบ) (ทต.บ่อปลาทอง) |
| รวม | รวม | รวม | 215 | 117,589 | 34,313 (เทศบาล) 83,276 (อบต.) | 34,313 (เทศบาล) 83,276 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอปักธงชัยประกอบด้วยองค์กรปกครองส่วนท้องถิ่น 18 แห่ง ได้แก่
เทศบาลเมืองเมืองปัก ครอบคลุมพื้นที่บางส่วนของตำบลเมืองปักและตำบลธงชัยเหนือ
เทศบาลตำบลตะขบ ครอบคลุมพื้นที่บางส่วนของตำบลตะขบ ตำบลลำนางแก้ว และตำบลบ่อปลาทอง
เทศบาลตำบลลำนางแก้ว ครอบคลุมพื้นที่ตำบลลำนางแก้ว (นอกเขตเทศบาลตำบลตะขบ)
เทศบาลตำบลบ่อปลาทอง ครอบคลุมพื้นที่ตำบลบ่อปลาทอง (นอกเขตเทศบาลตำบลตะขบ)
เทศบาลตำบลนกออก ครอบคลุมพื้นที่ตำบลนกออกทั้งตำบล
เทศบาลตำบลปักธงชัย ครอบคลุมพื้นที่ตำบลเมืองปัก (นอกเขตเทศบาลเมืองเมืองปัก)
องค์การบริหารส่วนตำบลตะคุ ครอบคลุมพื้นที่ตำบลตะคุทั้งตำบล
องค์การบริหารส่วนตำบลโคกไทย ครอบคลุมพื้นที่ตำบลโคกไทยทั้งตำบล
องค์การบริหารส่วนตำบลสำโรง ครอบคลุมพื้นที่ตำบลสำโรงทั้งตำบล
องค์การบริหารส่วนตำบลตะขบ ครอบคลุมพื้นที่ตำบลตะขบ (นอกเขตเทศบาลตำบลตะขบ)
องค์การบริหารส่วนตำบลดอน ครอบคลุมพื้นที่ตำบลดอนทั้งตำบล
องค์การบริหารส่วนตำบลตูม ครอบคลุมพื้นที่ตำบลตูมทั้งตำบล
องค์การบริหารส่วนตำบลงิ้ว ครอบคลุมพื้นที่ตำบลงิ้วทั้งตำบล
องค์การบริหารส่วนตำบลสะแกราช ครอบคลุมพื้นที่ตำบลสะแกราชทั้งตำบล
องค์การบริหารส่วนตำบลภูหลวง ครอบคลุมพื้นที่ตำบลภูหลวงทั้งตำบล
องค์การบริหารส่วนตำบลธงชัยเหนือ ครอบคลุมพื้นที่ตำบลธงชัยเหนือ (นอกเขตเทศบาลเมืองเมืองปัก)
องค์การบริหารส่วนตำบลสุขเกษม ครอบคลุมพื้นที่ตำบลสุขเกษมทั้งตำบล
องค์การบริหารส่วนตำบลเกษมทรัพย์ ครอบคลุมพื้นที่ตำบลเกษมทรัพย์ทั้งตำบล
สถานศึกษา สถานที่ราชการ  ธนาคาร และการคมนาคม > สถาบันอุดมศึกษา

มหาวิทยาลัยมหามกุฏราชวิทยาลัย มหาปชาบดีเถรีวิทยาลัย ในพระสังฆราชูปถัมภ์
วิทยาลัยพุทธศาสนานานาชาติ วิทยาเขตนครราชสีมา
สถานศึกษา สถานที่ราชการ  ธนาคาร และการคมนาคม > สถาบันการอาชีวศึกษา

วิทยาลัยเทคนิคปักธงชัย
โรงเรียนระดับประถมศึกษา

โรงเรียนปักธงชัยชุณหะวัณวิทยาคาร เก็บถาวร 2020-07-27 ที่ เวย์แบ็กแมชชีน
โรงเรียนชุมชนบ้านตะขบ
โรงเรียนธงชัยเหนือวิทยา (โคกศิลา)
โรงเรียนบ้านเขาพญาปราบ
โรงเรียนบ้านโคกเกษม (สหรัฐ-ราษฎร์สามัคคี)
โรงเรียนบ้านดอน (สหรัฐ-ราษฎร์อุทิศ)
โรงเรียนบ้านดู่ (สหราษฎร์วิทยา)
โรงเรียนบ้านโคกสำราญ
โรงเรียนบ้านนางเหริญ
โรงเรียนบ้านโนนแดง
โรงเรียนบ้านบ่อปลา
โรงเรียนแหลมรวกบำรุง
โรงเรียนอาจวิทยาคาร
โรงเรียนหนองไผ่ผดุงกิจวิทยา
โรงเรียนหนองประดู่
โรงเรียนหนองนกเขียนสามัคคี
โรงเรียนหนองชุมแสงศรัทธาคาร
โรงเรียนสะแกราชวิทยาคม
โรงเรียนสวนหมากสงเคราะห์
โรงเรียนป่าไม้อุทิศ 2
โรงเรียนบ้านอ่างเก็บน้ำห้วยยาง
โรงเรียนบ้านเมืองปักสามัคคี
โรงเรียนบ้านโกรกหว้า
โรงเรียนบ้านโป่งสามัคคี
โรงเรียนวัดโพธินิมิตร
โรงเรียนมัธยมและหน่วยงานราชการ

โรงเรียนปักธงชัยประชานิรมิต
โรงเรียนสมเด็จพระธีรญาณมุนี
โรงเรียนสะแกราชธวัชศึกษา
โรงเรียนลำพระเพลิงพิทยาคม
โรงเรียนมัธยมและหน่วยงานราชการ > หน่วยงานราชการ

ที่ว่าการอำเภอปักธงชัย
สถานีตำรวจภูธรปักธงชัย
สาธารณสุขอำเภอปักธงชัย
โรงพยาบาลปักธงชัย
สำนักงานประปาส่วนภูมิภาค สาขาปักธงชัย
การไฟฟ้าอำเภอปักธงชัย
สำนักงานขนส่งจังหวัดนครราชสีมา สาขาอำเภอปักธงชัย
หน่วยสัสดีอำเภอปักธงชัย
กิ่งกาชาดอำเภอปักธงชัย จังหวัดนครราชสีมา
สำนักงานที่ดินจังหวัดนครราชสีมา สาขาปักธงชัย
ด่านกักกันสัตว์จังหวัดนครราชสีมา  สาขาปักธงชัย
ค่ายปักธงชัย (กรมทหารพรานที่ 26)
สำนักเกษตรอำเภอปักธงชัย
สำนักงานประถมศึกษาเขต 3 นครราชสีมา
โรงเรียนมัธยมและหน่วยงานราชการ > ธนาคาร

ธนาคารกรุงไทย สาขาปักธงชัย
ธนาคารกรุงเทพ สาขาปักธงชัย
ธนาคารไทยพาณิชย์ สาขาปักธงชัย
ธนาคารทหารไทย สาขาปักธงชัย
ธนาคารกสิกรไทย สาขาปักธงชัย
ธนาคารออมสิน สาขาปักธงชัย
ธนาคารเพื่อการเกษตรและสหกรณ์การเกษตร สาขาปักธงชัย
โรงเรียนมัธยมและหน่วยงานราชการ > การคมนาคม

ทางหลวงแผ่นดินหมายเลข 304 ปากเกร็ด-นครราชสีมา(ถนนสืบศิริ)
ทางหลวงแผ่นดินหมายเลข  24 สีคิ้ว-เดชอุดม
ทางหลวงแผ่นดินหมายเลข 2238  ปักธงชัย-สุขัง
ทางหลวงแผ่นดินหมายเลข 2072  ปักธงชัย-ตะขบ
โรงเรียนมัธยมและหน่วยงานราชการ > สถานที่ท่องเที่ยว

วัดหน้าพระธาตุ (วัดตะคุ) ตำบลตะคุ
วัดม่วงสระน้อย  ตำบลนกออก
วัดปทุมคงคา (วัดนกออก)  ตำบลนกออก
วัดพระเพลิง (วัดหงษ์)  ตำบลนกออก
วัดป่านางเหริญ  ตำบลเกษมทรัพย์
วัดเขาตะกุดรัง  ตำบลสะแกราช
ปราสาทบ้านปรางค์  ตำบลนกออก
ปราสาทสระหิน ตำบลตะคุ
ปราสาทนาแค  ตำบลเมืองปัก
ปราสาทกู่เกษม  ตำบลสะแกราช
พิพิธภัณฑ์วัดพรมราช  ตำบลตูม
เขื่อนลำพระเพลิง  ตำบลตะขบ
อ่างเก็บน้ำลำสำลาย  ตำบลตะขบ
อ่างเก็บน้ำห้วยยาง  ตำบลธงชัยเหนือ
จิม ทอมป์สัน ฟาร์ม  ตำบลตะขบ
บุคคลที่มีชื่อเสียงของอำเภอปักธงชัย

สมเด็จพระธีรญาณมุนี (ธีร์ ปุณฺณโก)   อดีตเจ้าอาวาสวัดจักรวรรดิราชาวาสวรมหาวิหาร  กรุงเทพมหานคร
พลตรี ดร.วินัฐ อินทรสุวรรณ นตท.19 จปร.รุ่น 30 วทบ.ชุดที่ 51 ผู้อำนวยการ ส่วนการศึกษาฯ โรงเรียนนายร้อยพระจุลจอมเกล้า
อานนท์ สังข์สระน้อย อดีตนักกีฬาฟุตบอลทีมชาติไทย
ปิยะมาศ ค่อยจะโป๊ะ อดีตนักกีฬาวอลเลย์บอลทีมชาติไทย
แหล่งข้อมูลอื่น

ปักธงชัยซิตี้ไกด์ เก็บถาวร 2013-10-09 ที่ เวย์แบ็กแมชชีน
โกโต โชจิโร

| โกโต โชจิโร   Gotō Shōjirō   後藤象二郎 |
| --- | --- |

เกิด: 13 เมษายน ค.ศ. 1838 แคว้นศักดินาโทซะ
เสียชีวิต: 4 สิงหาคม ค.ศ. 1897(1897-08-04) (59 ปี) ฮาโกเนะ จังหวัดคานางาวะ
สัญชาติ: ญี่ปุ่น
อาชีพ: นักการเมือง   รัฐมนตรี
โกโต โชจิโร (ญี่ปุ่น: 後藤象二郎; โรมาจิ: Gotō Shōjirō, 13 เมษายน 1838-4 สิงหาคม 1897) ซามูไรชาวญี่ปุ่นและนักการเมืองช่วงปลายยุค บากูมัตสึ และช่วงต้น ยุคเมจิ เขาเป็นผู้นำของ ขบวนการสิทธิและเสรีภาพของประชาชน (jiyū minken undō 自由民権運動) ขบวนการทางการเมืองที่ภายหลังได้แปรสภาพเป็นพรรคการเมือง
ชีวิตช่วงต้น

โกโตเกิดใน แคว้นศักดินาโทซะ (ปัจจุบันคือ จังหวัดโคชิ) พร้อมกับเพื่อน ซามูไร อย่าง ซากาโมโตะ เรียวมะ เขาถูกเกลี้ยกล่อมโดยขบวนการ ซนโนโจอิ ซึ่งเป็นพวกหัวรุนแรงที่สนับสนุนราชสำนัก หลังจากเลื่อนตำแหน่ง เขาได้ยึดอำนาจทางการเมืองและมีอิทธิพลต่อไดเมียวแคว้นโทซะ ยามาอูจิ โทโยชิเงะ เพื่อเรียกร้องให้โชกุน โทกูงาวะ โยชิโนบุ ถวายพระราชอำนาจคืนแด่จักรพรรดิโดยสันติ
รัฐบุรุษเมจิและผู้ปลุกกระแสเสรีนิยม

หลังจาก การฟื้นฟูเมจิ โกโตได้รับแต่งตั้งให้ดำรงตำแหน่งหลายตำแหน่ง รวมทั้งตำแหน่งผู้ว่าการจังหวัด โอซากะ และสมาชิกสภา แต่ต่อมาได้ออกจากรัฐบาลเมจิในปี ค.ศ. 1873 เนื่องจากไม่เห็นด้วยกับนโยบายของรัฐบาลที่มีต่อเกาหลี (เช่น การอภิปรายเซคันรอน) เขาร่วมกับ อิตางากิ ไทซูเกะ โดยได้ยื่นข้อเรียกร้องให้มีการจัดการเลือกตั้ง ในปี ค.ศ. 1874 เขาร่วมกับ Itagaki Taisuke และ Eto Shinpei และ Soejima Taneomi จากจังหวัด Hizen ได้ก่อตั้ง Aikoku Koto (พรรคมหาชนผู้รักชาติ) โดยประกาศว่า "พวกเรา ผู้คนในญี่ปุ่นสามสิบล้านคนได้รับสิทธิที่แน่นอนเท่าเทียมกัน ซึ่งในจำนวนนั้นได้แก่ การปกป้องชีวิตและเสรีภาพ การได้มาและการครอบครองทรัพย์สิน การดำรงชีวิตและการแสวงหาความสุข สิทธิเหล่านี้เป็นไปตามธรรมชาติที่มอบให้กับมนุษย์ทุกคน ดังนั้น จึงไม่สามารถพรากไปได้ด้วยอำนาจของมนุษย์คนใด" ท่าทีต่อต้านรัฐบาลเช่นนี้ดึงดูดชนชั้นซามูไรและขุนนางในชนบทท (ที่ไม่พอใจการเก็บภาษีแบบรวมศูนย์) และชาวนา (ที่ไม่พอใจกับสินค้าที่มีราคาแพงและค่าแรงต่ำ)
หลังจาก การประชุมโอซากะ 1875 เขากลับเข้าร่วมรัฐบาลช่วงสั้น ๆ โดยเข้าร่วมใน เก็นโรอิง หรือ วุฒิสภา เขาได้บริหารเหมืองถ่านหินใน คิวชู (เหมืองถ่านหินทากาชิมะ) แต่พบว่าเป็นการสูญเสียเงิน ทรัพยากร และเวลา เขาจึงขายธุรกิจของเขาให้ อิวาซากิ ยาตาโร ซึ่งเป็นผู้ก่อตั้งบริษัท มิตซูบิชิ
ใน ค.ศ. 1881 เขากลับเข้าสู่การเมืองด้วยการช่วยอิตางากิก่อตั้ง พรรคเสรีนิยม
โรคห่า

โรคห่า หรือ ห่ากินเมือง คือ โรคระบาดร้ายแรงที่คร่าชีวิตคนจำนวนมากในเวลาอันรวดเร็­­ว ตามพจนานุกรมฉบับราชบัณฑิตยสถาน ห่า มีความหมายถึงผีจำพวกหนึ่งที่ทำให้เกิดโรคระบาดอย่างร้ายแรง เป็นเหตุให้คนตายจำนวนมาก เช่น โรคลงราก (อหิวาตกโรค) กาฬโรค จึงเรียกโรคนี้ว่า โรคห่า
การที่ตีความว่าโรคห่าคืออหิวาตกโรค (cholera) เพียงอย่างเดียวนั้นน่าจะเกิดจากการตีความโบราณศัพท์ผิดพลาดเนื่องด้วยประวัติศาสตร์ด้านโรคระบาดที่มีข้อมูลไม่ชัดเจนในสมัยรัตนโกสินทร์ โรคระบาดร้ายแรงที่เกิดขึ้นบ่อยคืออหิวาตกโรค ดังเช่น ห่าลงปีระกาในสมัยพระบาทสมเด็จพระพุทธเลิศหล้านภาลัย โดยปรากฏในพงศาวดารกรุงรัตนโกสินทร์ รัชกาลที่ 2 ว่า
...เมื่อเดือน 7 ปีมโรงโทศกนั้น อหิวาตกะโรค หรือที่เรียกในเวลานั้นว่า ไข้ป่วงใหญ่ เริ่มมาเกิดขึ้นเปนคราวใหญ่ที่ผู้คนเปนอันตรายมาก...
สมเด็จกรมพระยาดำรงราชานุภาพทรงอธิบายว่าไข้ป่วงที่เกิดขึ้นในพงศาวดารคืออหิวาตกโรค สำหรับคำว่า อหิวาตก ในหนังสือศัพทานุกรมโบราณร่วมสมัยที่ชื่อว่า อักขราภิธาน ของหมอบรัดเล ซึ่งตีพิมพ์ในปี พ.ศ. 2416 ได้ให้คำจำกัดของคำว่า หมายถึง โรคลมมีพิศม์ เสมือนพิศม์งูนั้น ซึ่งสามารถตีความได้ว่าเป็นโรคลมประเภทหนึ่งเท่านั้น นอกจากนี้ อหิวาตกภัย ในสมัยโบราณนั้น เมืออ้างอิงจากจารึกตำราวัดพระเชตุพน พบว่าประกอบด้วย ไข้ออกดำ ไข้ออกแดง ไข้ดาวเรือง ไข้มะเร็งทูม ไข้สังวาลย์พระอินทร์ ไข้กระดานหิน ไข้มหาเมฆ ไข้หงส์ระทด ไข่ลากสาดสายฟ้าฟาด ไข้ไฟเดือนห้า ไข้ละอองไฟฟ้า ไข้ข้าวไหม้น้อย ไข้มหานิส ไข้ฟองปานแดง แต่เนื่องจากจารึกตำราชุดนี้หายไปหลายแผ่น จึงไม่ทราบโรคที่เรียกว่าอหิวาตกภัยทั้งหมด ทำให้เข้าใจได้ว่า อหิวาตกภัย ในจารึกวัดพระเชตุพนหมายถึงโรคระบาด
ทั้งนี้ โรคระบาดหรือโรคห่าที่สำคัญตามพระราชบัญญัติระงับโรคระบาด พ.ศ. 2456 ระบุไว้สามโรค คือ อหิวาตกโรค กาฬโรค และไข้ทรพิษ
โอตานิ โยชิตสึงุ

| โอตานิ โยชิตสึงุ |
| --- | --- |

ชื่อพื้นเมือง: 大谷 吉継
เกิด: 1558 จังหวัดชิงะ
เสียชีวิต: 21 ตุลาคม 1600 (อายุ 41-42 ปี) เซกิงาฮาระ จังหวัดกิฟุ
รับใช้:  ตระกูลโทโยโตมิ  ตระกูลในญี่ปุ่นตะวันตก
ชั้นยศ: Gyōbu Shōyū
หน่วย:  Ōtani clan
บังคับบัญชา: ปราสาทสึรูงะ
การยุทธ์: Siege of Miki Siege of Takamatsu Battle of Shizugatake Siege of Oshi การบุกครองเกาหลี ยุทธการที่เซกิงาฮาระ
บุตร: Chikurin-in โอตานิ โยชิคัตสึ คิโนชิตะ โยริสึงุ
ความสัมพันธ์: ซานาดะ ยูกิมูระ (ลูกบุญธรรม) Higashi-dono (มารดา, แม่บ้านของเนเน่)
โอตานิ โยชิตสึงุ (大谷 吉継, 1558 – 21 ตุลาคม 1600) เป็นซามูไร ในยุคเซ็งโงกุ จนถึงยุคอาซูจิ–โมโมยามะ เป็นหนึ่งในผู้ติดตามของโทโยโตมิ ฮิเดโยชิ เสียชีวิตในยุทธการที่เซกิงาฮาระ
แขวงทรายกองดินใต้

| แขวงทรายกองดินใต้ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Sai Kong Din Tai
แผนที่เขตคลองสามวา เน้นแขวงทรายกองดินใต้
ประเทศ:  ไทย
เขตปกครองพิเศษ: กรุงเทพมหานคร
เขต: คลองสามวา
พื้นที่
 • ทั้งหมด: 15.823 ตร.กม. (6.109 ตร.ไมล์)
ประชากร (2566)
 • ทั้งหมด: 17,668 คน
 • ความหนาแน่น: 1,116.60 คน/ตร.กม. (2,892.0 คน/ตร.ไมล์)
รหัสไปรษณีย์: 10510
รหัสภูมิศาสตร์: 104605
 ส่วนหนึ่งของสารานุกรมประเทศไทย
ทรายกองดินใต้ เป็นแขวงหนึ่งในเขตคลองสามวา กรุงเทพมหานคร สภาพทั่วไปเป็นเขตเกษตรกรรม ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
ที่ตั้งและอาณาเขต

แขวงทรายกองดินใต้ตั้งอยู่ทางทิศตะวันออกเฉียงใต้ของเขตคลองสามวา มีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงสามวาตะวันออก มีคลองสองตะวันออก คลองบึงแตงโม และคลองแบนชะโดเป็นเส้นแบ่งเขต
ทิศตะวันออก ติดต่อกับแขวงคู้ฝั่งเหนือ (เขตหนองจอก) มีคลองลัดตาเตี้ยเป็นเส้นแบ่งเขต
ทิศใต้ ติดต่อกับแขวงโคกแฝด (เขตหนองจอก) แขวงแสนแสบ แขวงมีนบุรี (เขตมีนบุรี) และแขวงทรายกองดิน มีคลองแสนแสบ คลองลำบึงไผ่ และคลองบึงทรายกองดิน (บึงยาว) เป็นเส้นแบ่งเขต
ทิศตะวันตก ติดต่อกับแขวงทรายกองดิน มีคลองบึงเตย คลองตาหนวด และคลองพระราชดำริ 2 เป็นเส้นแบ่งเขต
ประวัติ

เดิมพื้นที่แขวงทรายกองดินใต้เป็นส่วนหนึ่งของตำบลทรายกองดินซึ่งขึ้นกับอำเภอเมือง (อำเภอคลองสามวาเดิม) จังหวัดมีนบุรี จนกระทั่ง พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร อำเภอเมืองซึ่งเคยเป็นที่ตั้งของจังหวัดมีนบุรีจึงเปลี่ยนชื่อเป็นอำเภอมีนบุรี ต่อมาใน พ.ศ. 2505 กระทรวงมหาดไทยได้แยกหมู่ที่ 1–10, 15 และ 16 ของตำบลทรายกองดินออกมาจัดตั้งเป็น ตำบลทรายกองดินใต้ และในปีถัดมาได้ขยายเขตสุขาภิบาลมีนบุรีให้ครอบคลุมตำบลทรายกองดินใต้ด้วย
ใน พ.ศ. 2514 จังหวัดพระนครถูกรวมกับจังหวัดธนบุรีแล้วเปลี่ยนแปลงฐานะเป็นนครหลวงกรุงเทพธนบุรี จากนั้นใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ ตำบลทรายกองดินใต้จึงเปลี่ยนแปลงฐานะเป็น แขวงทรายกองดินใต้ และอยู่ในเขตการปกครองของเขตมีนบุรี ก่อนจะย้ายมาขึ้นกับเขตคลองสามวาซึ่งจัดตั้งขึ้นใหม่ใน พ.ศ. 2540
การคมนาคม

ถนนสายหลักในพื้นที่แขวงทรายกองดินใต้ ได้แก่
ถนนประชาร่วมใจ
ถนนสายรองและทางลัดในพื้นที่แขวงทรายกองดินใต้ ได้แก่
ถนนแบนชะโด
ถนนราษฎร์ร่วมใจ
ถนนวัดสุขใจ
แผ่นดินไหวในฮวาเหลียน ค.ศ. 2024

| --- | --- |
การปฏิบัติงานของเจ้าหน้าที่กู้ภัยใกล้กับอาคารที่เอียงลงมา
   th  th 
เวลาสากลเชิงพิกัด: 2024-04-02 23:58:11
รหัสเหตุการณ์ ISC: 
USGS-ANSS: ComCat
วันที่ท้องถิ่น: 3 เมษายน ค.ศ. 2024 (พ.ศ. 2567)
เวลาท้องถิ่น: 07:58
ขนาด: 7.4 Mw
ความลึก: 34.8 km (22 mi)
ศูนย์กลาง: 23°46′N 121°40′E﻿ / ﻿23.77°N 121.67°E﻿ / 23.77; 121.67 ใกล้ นครฮวาเหลียน เทศมณฑลฮวาเหลียน ประเทศไต้หวัน
ประเภท: รอยเลื่อนย้อน
พื้นที่ที่ได้รับผลกระทบ: เทศมณฑลฮวาเหลียน ประเทศไต้หวัน จังหวัดโอกินาวะ ประเทศญี่ปุ่น
ระดับความรุนแรงที่รู้สึกได้: CWB 6+  VIII (อย่างรุนแรง)
แผ่นดินถล่ม: มีดินถล่มตามภูเขา
แผ่นดินไหวตาม: Mw 6.4, Mww 5.7 
ผู้ประสบภัย: เสียชีวิต 12 ราย บาดเจ็บ 1,106 คน มีผู้สูญหายและติดอยู่ใต้ซากอาคาร 705 คน
เมื่อวันที่ 3 เมษายน ค.ศ. 2024 (พ.ศ. 2567) เกิดแผ่นดินไหวขนาด 7.5 ศูนย์กลางห่างจากนครฮวาเหลียน ประเทศไต้หวัน (สาธารณรัฐจีน) ไปในทะเลทางตะวันออกเฉียงใต้ 25 กม. แผ่นดินไหวในครั้งนี้รุนแรงที่สุดในไต้หวันนับตั้งแต่แผ่นดินไหวในจี๋จี๋ พ.ศ. 2542 ส่งผลให้เกิดอาฟเตอร์ช็อกตามมาไม่ต่ำกว่า 5 ครั้ง
สถานภาพทางธรณีแปรสัณฐาน

ประเทศไต้หวันมีประเทศการเกิดแผ่นดินไหวหลายครั้งเนื่องมาจากว่าเกาะไต้หวันนี้ตั้งอยู่บริเวณขอบเขตแผ่นธรณีเคลื่อนที่เข้าหากันแผ่นทะเลฟิลิปปินชนกับแผ่นยูเรเชีย แผ่นเปลือกโลกทั้งสองเคลื่อนที่เข้าหากันที่อัตรา 75 มิลลิเมตร (3.0 นิ้ว) ต่อปี ในบริเวณทางใต้ของเกาะไต้หวันแผ่นเปลือกโลกยูเรเชียกำลังมุดตัวลงใต้แผ่นทะเลฟิลิปปิน ทำให้เกิดภูมิลักษณ์หมู่เกาะรูปโค้งมีส่วนโค้งภูเขาไฟลูซอนทางตอนใต้เป็นที่ซึ่งเกิดการมุดตัวของเปลือกโลกในมหาสมุทร ในบริเวณทางตอนเหนือมีส่วนโค้งริวกิวเกิดจากแผ่นทะเลฟิลิปปินส์มุดตัวเข้าใต้แผ่นยูเรเซียน
แผ่นดินไหว

แผ่นดินไหวมีความรุนแรงตาม CWB สูงสุดที่ 6+ วัดได้ที่นครฮวาเหลียน ในเมืองไทเปวัดได้ที่ระดับ 5-  หลังจากแผ่นดินไหวหลักเกิดอาฟเตอร์ช็อกตามมาขนาด 6.5 เมื่อเวลา 08:11 น (ตามเวลาในประเทศไต้หวัน) และขนาด 5.7 ในเวลาต่อมา แรงสั่นสะเทือนของแผ่นดินไหวสามารถรู้สึกไปไกลถึงเซี่ยงไฮ้และอีกหลายเมืองในมณฑลฝูเจี้ยน ประเทศจีน แผ่นดินไหวในครั้งนี้รุนแรงที่สุดในไต้หวันนับตั้งแต่แผ่นดินไหวในจี๋จี๋ พ.ศ. 2542 ซึ่งวัดได้ขนาด  7.7 ในเวลานั้น
แผ่นดินไหวมีความรุนแรงสูงสุด 6+ ตามมาตราความรุนแรงคลื่นไหวสะเทือนของสำนักงานอุตุนิยมวิทยากลางไต้หวันที่นครฮวาเหลียน ในกรุงไทเปวัดได้ระดับ 5-  และเกือบทั่วเกาะไต้หวันสามารถวัดได้ในระดับ 4 ยกเว้นทางตอนใต้ของเกาะที่วัดได้ประมาณ 2 - 3  ผลจากแรงสั่นสะเทือนในครั้งนี้สามารถรับรู้ได้ในประเทศจีนบริเวณมณฑลฝูเจี้ยน มณฑลเจียงซู และสามารถรับรู้ได้ถึงเขตบริหารพิเศษฮ่องกง ในประเทศญี่ปุ่นนั้นสามารถวัดความรุนแรงได้ระดับ 4 ในมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่นบนเกาะโยนากูนิ จังหวัดโอกินาวะ
สึนามิ

สำนักงานอุตุนิยมวิทยาญี่ปุ่นได้ออกคำเตือนภัยสึนามิในจังหวัดโอกินาวะคาดว่าคลื่นจะสูง 3 เมตร (9.8 ฟุต) ต่อมาถูกปรับระดับลดลงเป็นเฝ้าระวังสึนามิควดว่าคลื่นจะสูง 1 เมตร ในเวลาต่อมาสามารถบันทึกความสูงของคลื่นได้ขนาด 30 ซม. (12 นิ้ว) ที่เกาะโยนากูนิหลังจากแผ่นดินไหวได้ 15 นาทีและควดการว่าจะคลื่นสึนามิตามแนวเกาะมิยาโกะและเกาะยาเอยามะเหตุนี้เที่ยวบินระหว่างจังหวัดโอกินาวะและจังหวัดคาโงชิมะจึงถูกระงับชั่วคราว มีการอพยพผู้โดยสารจากท่าอากาศยานนาฮะไปชั้นสาม
แผนที่ความรุนแรงแผ่นดินไหว (USGS)
เอฟเอคัพ รอบชิงชนะเลิศ 2019

เอฟเอคัพ รอบชิงชนะเลิศ ปี 2019  เป็นรอบชิงชนะเลิศครั้งที่ 138 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 18 พฤษภาคม ค.ศ. 2019 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง แมนเชสเตอร์ซิตี และ วอตฟอร์ด. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2019–20 ที่รอบแบ่งกลุ่ม.
เส้นทางสู่นัดชิงชนะเลิศ > แมนเชสเตอร์ซิตี

| รอบ | คู่แข่งขัน | ผล |
| --- | --- | --- |
| 3 | รอเทอรัม ยูไนเต็ด (H) | 7–0  |
| 4 | เบิร์นลีย์ (H) | 5–0 |
| 5 | นิวพอร์ต เคาน์ตี (A) | 4–1 |
| QF | สวอนซี ซิตี (A) | 3–2 |
| SF | ไบรตัน แอนด์ โฮฟ อัลเบียน (N) | 1–0 |
สัญลักษณ์: (H) = สนามทีมเหย้า; (A) = สนามทีมเยือน; (N) = สนามกลาง.
ในฐานะสโมสรจาก พรีเมียร์ลีก, แมนเชสเตอร์ซิตี เริ่มต้นในรอบที่สามโดยที่พวกเขาถูกจับสลากพบกับทีมจาก แชมเปียนชิป รอเทอรัม ยูไนเต็ด ที่บ้าน. ของพวกเขา สนามกีฬาซิตีออฟแมนเชสเตอร์ แมนเชสเตอร์ซิตี ชนะ 7–0 มาจากการทำประตูของ ราฮีม สเตอร์ลิง, ฟิล โฟเดน, การทำเข้าประตูตัวเองหนึ่งประตูจาก เซมี อาจายี, กาบรีแยล เฌซุส,  ริยาฏ มะห์รัซ, นิโกลัส โอตาเมนดิ และ ลีร็อย ซาเน. ในรอบที่สี่, พวกเขาถูกจับสลากพบกับทีมร่วมพรีเมียร์ลีก เบิร์นลีย์ ที่บ้านโดยที่พวกเขาชนะ 5–0 จากการทำประตูของ เฌซุส, บือร์นาร์ดู ซิลวา, เกฟิน เดอ เบรยเนอ, การทำเข้าประตูตัวเองหนึ่งลูกจาก เควิน ลอง และ เซร์ฆิโอ อาเกวโร. ในรอบที่ห้า, พวกเขาลงเล่นกับทีมจาก ฟุตบอลลีกทู นิวพอร์ต เคาน์ตี ในเกมเยือน. ที่สนาม ร็อดนีย์ พาเหรด ในประเทศเวลส์, แมนเชสเตอร์ซิตี ชนะ 4–1 จากประตูของ ซาเน, สองประตูจากโฟเดน และ มะห์เรซ. ในรอบก่อนรองชนะเลิศ, พวกเขาจับสลากพบกับ สวอนซี ซิตี ของฟุตบอลลีกแชมเปียนชิปในเกมเยือน. ที่ประเทศเวลส์ ลิเบอร์ตีสเตเดียม พวกเขาชนะ 3–2 จากประตูของ ซิลวา, การทำเข้าประตูตัวเองหนึ่งประตูของ คริสตอฟเฟอร์ นอร์ดเฟลด์ท และ อาเกวโร. ในรอบรองชนะเลิศที่สนามเป็นกลางสนามกีฬาเวมบลีย์, พวกเขาได้จับสลากพบกับทีมจากพรีเมียร์ลีก ไบรตัน แอนด์ โฮฟ อัลเบียน และได้กรุยทางเข้าสู่รอบชิงชนะเลิศด้วยชัยชนะ 1–0 จากการทำประตูของ เฌซุส.
เส้นทางสู่นัดชิงชนะเลิศ > วอตฟอร์ด

| รอบ | คู่แข่งขัน | ผล |
| --- | --- | --- |
| 3 | โวกกิง (A) | 2–0  |
| 4 | นิวคาสเซิลยูไนเต็ด (A) | 2–0 |
| 5 | ควีนส์พาร์กเรนเจอส์ (A) | 1–0 |
| QF | คริสตัลพาเลซ (H) | 2–1 |
| SF | วุลเวอร์แฮมป์ตันวอนเดอเรอส์ (N) | 3–2  (ต่อเวลา) |
สัญลักษณ์: (H) = สนามทีมเหย้า; (A) = สนามทีมเยือน; (N) = สนามกลาง.
ในฐานะสโมสรจาก พรีเมียร์ลีก เหมือนกัน, วอตฟอร์ดเริ่มต้นในรอบที่สามเหมือนกัน. พวกเขาถูกจับสลากออกไปเยือนที่ฝั่ง เนชันแนลลีกใต้ โวกกิง. ที่ สนามกีฬาคิงฟีลด์ วอตฟอร์ด ชนะ 2–0 กับประตูที่มาจาก วิลล์ ฮิวจ์ส และ ทรอย ดีนีย์. ในรอบต่อไปพวกเขาลงเล่นพบกับทีมร่วมพรีเมียร์ลีก นิวคาสเซิลยูไนเต็ด ในเกมเยือน. ที่ เซนต์เจมส์พาร์ก, วอตฟอร์ดเดินหน้าลุยต่อไปได้ด้วยการเอาชนะไปได้ 2–0 กับประตูที่มาจาก อันเดร เกรย์ และ ไอซัค ซัคเซสส์. ในรอบที่ห้าพวกเขาลงเล่นพบกับทีมจากฟุตบอลลีกแชมเปียนชิป ควีนส์พาร์กเรนเจอส์ ในเกมเยือน. ที่ ลอฟตัสโรด, วอตฟอร์ดชนะ 1–0 จากประตูของ เอเตียนน์ กาปู. ในรอบก่อนรองชนะเลิศพวกเขาลงเล่นพบกับทีมร่วมพรีเมียร์ลีก คริสตัลพาเลซ ในเกมเหย้า. ที่สนามเหย้าของพวกเขา วิคาริจโรด, วอตฟอร์ดชนะ 2–1 มาจากการทำคนละประตูของกาปูและเกรย์. ในรอบรองชนะเลิศที่สนามเป็นกลาง สนามกีฬาเวมบลีย์ พบกับทีมร่วมพรีเมียร์ลีก วุลเวอร์แฮมป์ตันวอนเดอเรอส์, พวกเขากลับมาจากการตามหลังไปก่อน 2–0 และเป็นฝ่ายไล่ยิงแซงเอาชนะไปได้ 3–2 หลังต่อเวลาพิเศษ เพื่อไปถึงรอบชิงชนะเลิศกับสองประตูจาก ฌาราร์ต เด็วลูเฟ็ว และหนึ่งลูกโทษจากดีนีย์.